Klank: Man loop SA plat tydens gelooftogJurie Pieters Foto: GrootFM Jurie Pieters (48) is in Junie 2013 met breinkanker gediagnoseer nadat hy sy vrou en tweeling dogtertjies in ‘n motorongeluk verloor het. Hy het egter nie op die ashoop gaan sit nie. Nadat dokters gesê het Jurie het net twee jaar oor om te lewe, het hy begin stap. Hy was Woensdag in Pretoria en het in ‘n jaar al amper 15 000 kilometer dwarsoor Suid-Afrika gestap. Jurie weier om op te gee en wil net die Here se liefde deel. Hy stap daagliks sowat 50 kilometer sonder ‘n spesifieke plan waar hy gaan opeindig. Mia Slabbert, GROOTfm se verslaggewer, het die oggend saam met hom spandeer. Die klankinsetsel is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool.